**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE A GUVERNULUI****privind înscrierea unor bunuri imobile** **în inventarul centralizat al bunurilor din domeniul public al statului şi darea în administrarea Ministerului Mediului, Apelor şi Pădurilor prin Regia Naţională a Pădurilor – Romsilva** |
| **Secţiunea a 2-a****Motivul emiterii actului normativ** |
| 2.1. | Sursa proiectului de act normativ |   Inițiativa Ministerului Mediului, Apelor și Pădurilor  |
| 2.2. | Descrierea situaţiei actuale |  Ministerul Mediului, Apelor și Pădurilor funcționează ca organ de specialitate al administrației publice centrale, cu personalitate juridică, în subordinea Guvernului, care administrează bunurile din domeniul public al statului de natura celor prevăzute la art.136 alin. (3) din Constituţia României, la art. 286 alin. (2) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, precum şi alte bunuri prevăzute în anexa nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. În conformitate cu prevederile art. 288 alin. (1) din Ordonanța de urgență a Guvernului nr.57/2019, cu modificările şi completările ulterioare, „Inventarul bunurilor din domeniul public al statului se întocmeşte şi se modifică, după caz, potrivit prevederilor în vigoare, de ministere sau de celelalte organe de specialitate ale administraţiei publice centrale, atât pentru bunurile aflate în administrarea acestora, cât şi pentru bunurile aflate în administrarea unităţilor din subordinea, coordonarea sau sub autoritatea acestora, precum şi de autorităţile publice autonome, şi se aprobă prin hotărâre a Guvernului.” De asemenea, în conformitate cu prevederile art.299 din Ordonanța de urgență a Guvernului nr.57/2019, cu modificările şi completările ulterioare, „Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se constituie dreptul de administrare, cuprinde cel puţin următoarele elemente:  a) datele de identificare ale bunului care face obiectul dării în administrare şi valoarea de inventar a acestuia;  b) destinaţia bunului care face obiectul dării în administrare;  c) termenul de predare-primire a bunului.” Totodată, art.2 alin.(1) şi (2) din Hotărârea Guvernului nr. 1705/2006, cu modificările şi completările ulterioare, prevede faptul că „modificările intervenite în inventarul centralizat al bunurilor din domeniul public al statului se aprobă în condiţiile legii, prin acte normative adoptate în acest sens, iniţiate de către ministere sau de alte organe de specialitate ale autorităţilor publice centrale, aflate în subordinea Guvernului, precum şi de autorităţi administrative autonome şi autorităţile administraţiei publice locale, prin Ministerul Administraţiei şi Internelor. Operarea modificărilor în inventarul centralizat al bunurilor din domeniul public al statului se face prin sistemul securizat al Ministerului Finanţelor de către instituţiile prevăzute la alin.(1), în termen de 90 de zile de la intrarea în vigoare a actelor normative prevăzute la alin.(1).” În conformitate cu prevederile art.4 alin.(1) din Hotărârea Guvernului nr.229/2009 privind reorganizarea Regiei Naţionale a Pădurilor -Romsilva şi aprobarea regulamentului de organizare şi funcţionare*,* cu modificările şi completările ulterioare, aceasta are ca scop principal gestionarea durabilă şi unitară a fondului forestier proprietate publică a statului. Printre activitățile principale desfășurate de către Regia Națională a Pădurilor-Romsilva se regăsește și aceea de administrare a fondului forestier proprietate publică a statului. |
| 2.3. | Schimbări preconizate |  Prin promovarea prezentului proiect de act normativ se are în vedere înscrierea unui număr de 6 bunuri imobile de natura pădurilor, cu codul de clasificație 8.04.01 în cadrul grupei 8.04 - Sistemul național al pădurilor, în inventarul centralizat al bunurilor din domeniul public al statului, având o valoare totală de 4.202.523 lei, precum și darea acestora în administrarea Ministerului Mediului, Apelor şi Pădurilor prin Regia Naţională a Pădurilor – Romsilva.  Art.11 alin.(6) din Legea nr.46/2008 privind Codul silvic, republicată, cu modificările şi completările ulterioare, prevede faptul că terenurile achiziţionate de Regia Naţională a Pădurilor - Romsilva din fonduri publice şi din fondul de conservare şi regenerare devin fond forestier proprietate publică a statului şi se intabulează ca atare. Astfel, în județul Bacău, în anul 2022, s-au achiziționat 41 de hectare de pădure în localitatea Berzunți, din care: 3,82 ha CF 61815 Berzunți; 10 ha CF 61816 Berzunți; 27,18 ha CF 61817 Berzunți, conform contractului de vânzare-cumpărare nr. 1627 din 21 iunie 2022, la o valoare totală de 412.140 lei. În județul Sălaj, în anul 2022, s-au achiziționat 107,8691 hectare de pădure în localitățile Simisna și Gâlgau, din care: 9,4280 ha CF 50051 Simisna; 7,4420 ha CF 50267 Gâlgau; 36,5000 ha CF 50775 Gâlgau; 17,5986 ha CF 50777 Gâlgau; 36,9005 ha CF 50778 Gâlgau, conform contractului de vânzare-cumpărare nr. 2079 din 31 octombrie 2022, la o valoare de 1.359.272 lei. În județul Vaslui, în anul 2022, au fost achiziționate trei bunuri imobile de tip pădure în Tătărani, Ibănești, Bogdănița și Alexandru Vlahuță cu o suprafață totală de 66,6059 hectare, date în folosință în anul 2023, din care:\* 9.3653 ha (5,0080 ha CF 70892 Tătărani; 2,4773 ha CF %70120 Tătărani; 1,8800 ha CF %70121 Tătărani) aferente contractului nr. 2268 din 27 octombrie 2022, la valoarea totală de 146.120 lei, \* 9,3633 ha (5,0061 ha CF 70032 Tătărani; 2,4772 ha CF %70120 Tătărani; 1,8800 ha CF %70121 Tătărani) aferente contractului nr. 2267 din 27 octombrie 2022, la valoarea totală de 146.091 lei,\* 47,8773 ha, (7,1700 ha, CF 70051 Ibănești; 10,0000 ha, CF 70092 Bogdănița; 2,4800 ha, CF 70121 Alexandru Vlahuță; 9,0527 ha, CF 70124 Alexandru Vlahuță; 5,1925 ha, CF 70125 Alexandru Vlahuță; 13,9821 ha, CF 70126 Alexandru Vlahuță) aferente contractului nr. 1282 din 28 decembrie 2022, la valoarea totală de 633.447 lei. În județul Iași, în anul 2023, s-au achiziționat 74 de hectare de pădure în localitatea Sirețel, CF 60610, conform contractului de vânzare-cumpărare nr. 574 din 04 aprilie 2023, la o valoare totală de 1.505.453 lei. Predarea - primirea bunurilor imobile prevăzute în anexa proiectului de act normativ se face în termen de 30 de zile de la data intrării în vigoare a prezentei hotărâri.  Prin ȋnscrierea bunurilor imobile de natura terenurilor forestiere în inventarul centralizat al bunurilor din domeniul public al statului se are ȋn vedere și constituirea dreptului de administrare în favoarea Ministerului Mediului, Apelor şi Pădurilor prin Regia Naţională a Pădurilor - Romsilva. |
| 2.4. | Alte informaţii |  Menționăm că potrivit prevederilor art.26 alin.(1) din Metodologia de achiziţionare prin cumpărare, schimb sau donaţie de către stat, prin Regia Naţională a Pădurilor - Romsilva şi ceilalţi administratori, a terenurilor ce pot fi incluse în fondul forestier proprietate publică a statului aprobată prin Hotărârea Guvernului nr.118/2010, după cumpărarea, efectuarea schimbului de terenuri sau acceptarea de donaţii de către stat, terenurile oferite statului devin terenuri cu destinaţie forestieră în proprietatea publică a statului şi sunt administrate de administratorul fondului forestier proprietate publică a statului, prevăzut de lege, care a iniţiat schimbul de terenuri sau a acceptat donaţia ori cumpărarea. Bunurile care fac obiectul prezentului proiect de act normativ respectă dreptul de preempțiune la încheierea contractelor de vânzare-cumpărare, nu sunt grevate de sarcini, nu se află în litigiu şi nu fac obiectul revendicării sau restituirii în condiţiile legii.  Necesitatea şi oportunitatea promovării proiectului de act normativ, realitatea şi corectitudinea datelor prezentate aparţin Regiei Naţionale a Pădurilor - Romsilva care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr. 561/2009.  De asemenea menționăm faptul că situația materială și juridică a bunurilor imobile prevăzute în proiectul de act normativ este valabilă şi în prezent. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect |
| 3.2. | Impactul social |  Proiectul de act normativ nu se referă la acest subiect.  |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător |  |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea osturilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) –  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit |  |  |  |  |  |  |
| b) bugete locale(i) impozit pe profit |  |  |  |  |  |  |
| c) bugetul asigurărilor sociale de stat:(i) contribuţii de asigurări |  |  |  |  |  |  |
| d) alte tipuri de venituri(se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:(i) cheltuieli de personal(ii) bunuri şi servicii |  |  |  |  |  |  |
| b) bugete locale:(i) cheltuieli de personal(ii) bunuri şi servicii |  |  |  |  |  |  |
| c) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |  |  |  |  |  |  |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| 4.8. Alte informații | Nu au fost identificate. |
| **Secţiunea a 5-a****Efectele proiectului de act normativ asupra legislaţiei în vigoare**   |
| 5.1. | Măsuri normative necesare pentru aplicarea prevederilor proiectului de act normativ | Prin adoptarea prezentului proiect de act normativ se modifică anexa nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1020 şi 1020 bis din 21 decembrie 2006, cu modificările şi completările ulterioare. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate. |
| **Secţiunea a 6-a****Consultările efectuate în vederea elaborării proiectului de act normativ**  |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi  | Proiectul de act normativ nu se referă la acest subiect. |
| 6.6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ |  Proiectul de act normativ a fost supus consultării publice potrivit prevederilor Legii nr.52/2003 privind trasparenţa decizională ȋn administraţia publică, republicată, cu modificările ulterioare. |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a****Măsuri de implementarea, monitorizarea și evaluarea proiectului de act normativ**  |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

 Pentru considerentele de mai sus, am elaborat proiectul de **Hotărâre a Guvernului privind înscrierea unor bunuri imobile în inventarul centralizat al bunurilor din domeniul public al statului şi darea în administrarea Ministerului Mediului, Apelor şi Pădurilor prin Regia Naţională a Pădurilor – Romsilva**, care în forma prezentată a fost avizat de către ministerele interesate şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

**MINISTRUL FINANŢELOR**

**MARCEL-IOAN BOLOȘ**

**MINISTRUL JUSTIŢIEI**

**ALINA-ȘTEFANIA GORGHIU**

|  |  |
| --- | --- |
|  |  |